Ronald McNair

Ronald Erwin McNair (21. oktoober 1950 – 28. jaanuar 1986) oli Ameerika Ühendriikide füüsik ja NASA astronaut. Ta valiti astronaudiks 1978. aastal ning ta osales missiooni spetsialistina kahel Space Shuttle'i missioonil. McNairi esmalend oli STS-41-B, mille ajal sai ta teiseks afroameeriklaseks kosmoses. Tema viimane lend oli STS-51-L, mis lõppes Challengeri katastroofiga.

McNair oli ka andekas saksofonist. Enne Challengeri katastroofi töötas ta koos oma sõbra, elektronmuusikat viljeleva prantsuse muusiku Jean-Michel Jarrega Jarre plaanitud vabaõhukontserdi "Rendez-Vous Houston" kallal. Teoses "Last Rendez-Vous" oleks McNair pidanud esitama otse kosmosest saksofonisoolo, mis oleks olnud esimene kosmoses lindistatud muusikateos. Pärast katastroofi korraldas Jarre Houstonis kontserdil 5. aprillil 1986 Challengeri ohvrite mälestuseks, kus saksofoni mängis McNairi sõber Kirk Whalum.

Viited

Kategooria:Ameerika Ühendriikide astronaudid
Kategooria:Ameerika Ühendriikide füüsikud
Kategooria:Massachusettsi Tehnoloogiainstituudi vilistlased
Kategooria:Sündinud 1950
Kategooria:Surnud 1986